Som hovedregel skal barnehageopptaket gjøres av barn som er bosatt i Saltveit skolekrets. Dersom barnehagen ikke får fylt opp plassene med barn bosatt i skolekrets tar barnehagen opp barn fra ellers i Haugesund kommune. Deretter fra omliggende kommuner.

Når barnehagen ikke kan tilby plass til alle som søker skal opptak skje etter følgende prioritetsrekkefølge.

1. Barn med nedsatt funksjonsevne skal ha prioritet ved opptak jmf Lov om barnehager §13.
2. Søsken av barn som allerede har plass i barnehagen med prioritering etter første barns ansinitet.
3. Barnegruppes sammensetning; dvs at en tar hensyn til alder og kjønn.
4. Barn med lovfestet rett til barnehageplass jmf Lov om barnehager §12-a.
5. Loddtrekning under ellers like forhold.

Barnehagen vil være behjelpelig med å skaffe barnehageplass til ansattes barn.

Ankeinstans i klagesaker er Haugesund Kommune.

Den som er tildelt plass får beholde den frem til skolestart, det vil si til og med 14. august det året barnet begynner på skole. Barnehageplassen trenger da ikke sies opp. Dersom det er søkt og innvilget utsatt skolestart, må barnehagen få melding om at barnehageplassen skal beholdes nok ett år.

Det er generelt ikke adgang til å søke permisjon fra barnehagen. Av helt spesielle sosialmedisinske grunner kan det gis permisjon dersom den ledige plassen kan fylles opp av andre i permisjonsperioden, og at det etter barnehagestyrets vurdering er uten ulempe for barna det gjelder og barnehagen forøvrig.

**11 OPPSIGELSE AV BARNEHAGEPLASS**

Oppsigelse av barnehageplass må gis skriftlig med tre måneders varsel. Plassen må sies opp fra den 15. i måneden.

Dersom barnet ikke skal bruke barnehageplassen fram til 15. august, må oppsigelse foreligge før 15 februar, med siste dag i barnehagen 15. mai. Oppsigelse etter 15. februar blir ikke godtatt og medfører full betaling ut barnehageåret.

**12 BETALING**

Det betales for en måned om gangen, og betalingen har forfall den 15. i måneden det betales for. Det betales for 11 måneder i året. Juli er betalingsfri. For halv plass betales 60% av hel plass.

Foreldrebetalingen følger ”Forskrift om foreldrebetaling i barnehager”.

Dersom barnehagens økonomiske situasjon tillater det, skal endring av foreldrebetalingen varsles minst 3 måneder før endring trer i kraft.

Ved uregelmessig betaling kan et barn miste sin barnehageplass.

**13 HMS**

Barnehagen skal foreta internkontroll etter gjeldene regler og forskrifter.

**VEDTEKTER**

**FOR**

**NORDBYGDENE BONDEGÅRDSBARNEHAGE**

(Revidert 21.04.2015)

**1 NAVN OG EIERFORHOLD**

Barnehagens navn er Nordbygdene Bondegårdsbarnehage. Barnehagen eies og drives av Nordbygdene Ungdomslag (heretter kalt "NBU"), som er en ideell forening. Barnehagen er organisert som en selvstendig enhet med et barnehagestyre og et samarbeidsutvalg.

**2 FORMÅL**

Barnehagens formål er å søke å sikre barna gode utviklings- og aktivitets-muligheter i nært samarbeid med barnas hjem. Virksomheten skal drives i samsvar med de til enhver tid gjeldende lover og forskrifter for barnehage- virksomhet, vedtak fattet i barnehagestyret og planer for barnehagen.

**3 MEDLEMMER**

Barnehagen er åpen for barn som bor i Haugesund og på Haugalandet forøvrig.

**4 ÅRSMØTE**

Årsmøte(NBU) avholdes i februar. Barnehagestyret har rett og plikt til å møte på årsmøtet. Årsmøtet vedtar vedtektene for barnehagen. Barnehagestyret skal få regnskap og årsbudsjett godkjent av årsmøtet.

**5 BARNEHAGESTYRET**

Barnehagestyret er underlagt hovedstyret i NBU. Barnehagen skal ha et barnehagestyre som skal bestå av 4 styremedlemmer og 1 varamedlem, som velges av og blant Ungdomslagets medlemmer på årsmøtet i NBU for 2 år om gangen (1 medlem og varamedlemmet skal også være medlemmer av NBU sitt hovedstyre). Barnehagens daglige leder har møteplikt i styremøtene. Styremedlemmene skal selv bestemme hvem som skal ha følgende verv:

* leder
* økonomiansvarlig
* sekretær
* styremedlem
* varamedlem (fra hovedstyret)

For å bli valgt til leder må vedkommende ha fått tilslutning fra minst 3 av styrets medlemmer.

Barnehagestyret velger 2 representanter til samarbeidsutvalget. En av disse bør samtidig være medlem av hovedstyret for NBU.

Som vedtak i barnehagestyret gjelder det som flertallet av de møtende medlemmene har stemt for. Ved stemmelikhet gjelder det som lederen har stemt for. Er lederen ikke tilstede, gjelder det som den på møtet valgte møteleder har stemt for.

Barnehagestyret avholder egne styremøter og er ansvarlig for barnehagens økonomi og drift i tillegg til videreutvikling og vedlikehold av barnehagen. Barnehagestyret skal påse at budsjetter og driftsregnskap til enhver tid er i balanse. Barnehagestyret har arbeidsgiveransvar

Barnehagens daglige leder er arbeidsgivers representant i barnehagen..

**6 SAMARBEIDSUTVALGET**

Barnehagen skal ha et samarbeidsutvalg som skal bestå av 6 medlemmer og 3 varamedlemmer. Foreldrerådet, de ansatte og barnehagestyret(eier) velger hver to representanter og ett varamedlem til barnehagens samarbeidsutvalg. Foreldrerepresentantene bør være leder og nestleder i foreldrerådet.

Daglig leder i barnehagen fungerer som sekretær for samarbeidsutvalget, og har forslags- og talerett. Daglig leder har ikke stemmerett med mindre vedkommende er valgt inn i utvalget av de ansatte.

Representanter for foreldrene og de ansatte velges for ett år. Representantene fra barnehagestyret har en funksjonstid på to år. Valg av medlemmene krever simpelt flertall blant de fremmøtte i henholdsvis personalmøte, foreldremøte og møte i barnehagestyret. Utvalget konstituerer seg selv.

Samarbeidsutvalget avholder møter etter en plan fastlagt av samarbeids-utvalget på sitt første møte. Forøvrig kan hver av samarbeidsutvalgets medlemmer innkalle til møte med minst 8 dagers varsel. Samarbeidsutvalget skal selv velge en leder som må ha fått tilslutning fra minst 4 av samarbeids-utvalgets medlemmer.

Som vedtak i samarbeidsutvalget gjelder det som flertallet av de møtende medlemmene har stemt for. Ved stemmelikhet gjelder det som lederen har stemt for. Er lederen ikke til stede, gjelder det som den på møtet valgte møteleder, har stemt for. Medlemmene i samarbeidsutvalget har møte-, tale- og forslagsrett for barnehagestyret. Det skal føres protokoll over samarbeidsutvalgets møter.

**7 SAMARBEIDSUTVALGETS OPPGAVER OG RETTIGHETER**

Samarbeidsutvalget skal være et rådgivende, kontaktskapende og samordnende organ. Utvalget skal særlig være med å drøfte barnehagens ideelle grunnlag og arbeide for å fremme kontakt mellom barnehagen og lokalsamfunnet.

Samarbeidsutvalget skal bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldrene. Slike saker er blant annet forslag til budsjett, driftsendringer, utnyttelse av ute- og innearealer m.m.

Samarbeidsutvalget skal påpeke overfor eier dersom barnehagen ikke drives innenfor de rammene som settes av gjeldende lover, forskrifter, barnehagens vedtekter og barnehagens budsjett.

**8 AREALUTNYTTING**

Barnehagens leke- og oppholdsareal er i utgangspunktet satt til 6,2 kvadrat-meter netto pr. barn. Imidlertid vil det ved hvert opptak bli foretatt vurdering av hvor mange barn som kan ha plass innenfor barnehagens totale areal.

**9 ÅPNINGSTIDER OG FERIE**

Barnehagen åpner kl. 07:30, og stenger kl. 16:30, mandag til fredag.

Julaften og nyttårsaften er barnehagen stengt. Onsdag før skjærtorsdag er barnehagen åpen til kl. 12:00.

Barnehagen er åpen hele sommeren, men alle barn skal som hovedregel ha tre ukers sammenhengende ferie i løpet av sommeren. Det kan søkes om utsatt ferie. Daglig leder skal ha melding om når barnet skal ha sommerferie, så snart som mulig og senest innen 1 mai. Daglig leder skal ha melding om når barnets siste ferieuke skal avvikles og minst med en ukes varsel. Dersom slikt varsel ikke er gitt, og barnet er fraværende, godtas ikke dette som ferie. Under ferie-avviklingen for de ansatte, vil avdelingene kunne bli slått sammen. Hver dag vil det være ansatte tilstede som kjenner de barna som kommer. I løpet av et år skal alle barn ha fire uker ferie.

Barnehagen kan ha stengt inntil 5 dager i året i forbindelse med planleggings-dager. Disse forsøkes samkjørt med grunnskolens planleggingsdager. Planleggingsdager regnes ikke inn i ferien til barna.

Foresatte skal varsles om planleggingsdagene i god tid.

Barnehagestyret kan beslutte å holde barnehagen stengt på dager hvor normalt mange barn tar fri (for eksempel i romjulen). Barnehagen vil ikke bli stengt dersom det vil skape store problemer for foresatte. En eventuell stenging vil være økonomisk begrunnet, det vil si at personalet kan ta ut feriedager/ avspasering uten at barnehagen trenger å ta inn vikarer (alternativet til å holde stengt kan være å øke foreldrebetalingen dersom barnehagens økonomiske situasjon tilsier det).

**10 OPPTAK AV BARN**

Søknadsfristen for hovedopptaket til nytt barnehageår er 15. februar hvert år. Ved ledige plasser i løpet av året foretas suppleringsopptak i henhold til søkerlisten fortløpende.

Barnehageåret strekker seg fra 15. august til og med 14. august. Nye barn som tas opp begynner med tilvenning etter avtale med barnehagen.

Barnehagen er en heldagsbarnehage som tilbyr hele og halve plasser.

* Hel plass (100%) – 5 dager/uke
* Halv plass (50%) – 2 og 3 dager/uke

Ved eventuelle kommunale plasser i barnehagen vil kommunen selv fastsette regler for opptaksmyndighet, opptakskriterier, opptaksperiode og oppsigelsesfrist.